Мој смешни свет

Суботње јутро у селу. Сунце и пролећни мирис просто маме напоље. Истрчим из куће, у ходу везујући перлу на патици. Саплетем се на Малог, немачког краткодлаког теријера, жељног игре и просто излетим кроз полуотворену капију.

На сеоском путу ме чека другарица рашчупане косе и још по мало сањивог израза лица. Насмејемо се једна другој и ухватимо се за руке, па убрзаним поскоцима весело пожуримо према ливади.

Ух, каква пролећна милина. Ливада тек озеленела, украшена густим мирисним љубичицама поносних главица и по којом капи пролећне,јутарње,бисерне росе негде у хладу.

Потрчасмо кроз младу ,тек изниклу траву, полеглу под нашим корацима и нашом тежином, која се истог момента гордо почела враћати у првобитни положај као да се љути што је газимо.

Трчкарамо, беремо љубичице, јуримо... Мали трчкара са нама, уплиће нам се у ноге...

Одједном, саплетох се и падох. Али не, нисам заплакала. Напротив, почех да се смејем и котрљам по свежем, зеленом, плишаном тепиху.

Котрљам се ја, Мали скаче преко мене, по мени, врти ми се у глави, али не одустајем. Пролеће ме чини срећном. Срећна сам када се безбрижно играм.

Другарица ме посматра један трен, па смејући се, поче и она да се котрља док се понешене инерцијом нагиба зеленог тепиха не сударисмо.

Онда легосмо. Ослањајући главу о главу, ужурбано и дубоко дишући, смејући се и држећи се за руке.

Да су нам маме биле ту, вероватно би викале да сместа устанемо са влажне траве да се не прехладимо, али биле смо саме, насмејане, радосне, срећне...

Било нам је прелепо и забавно. Поновићемо ускоро,јер пролеће има своје чари које просто позивају у нове авантуре.

Јована Стевановић, 4.разред

ОШ ''Милић Ракић Мирко''

Прокупље, издвојено одељење Доње Кординце

Учитељ: Јелена Бабић

0602720319

j.babic79@gmail.com